Goue liefdesbeker vir Ma deur Evelyn van der Merwe -Elvina | Bydraes | Woes - Kreatiewe platform vir Afrikaans
Titel: Goue liefdesbeker vir Ma
Aantal woorde: 340
In die ganse heelal is daar geen maar geen beker of medalje groot en skitterend genoeg om ten volle waarde te toon of te verleen vir jou opoffering, swoeg en sweet. Nagte alleen en eensaam in verdrietigheid getreur oor waar môre se voedsel en sorg vandaan moet kom en wat more gaan gebeur?
Jy het al nege jou kroos liefdevol en met moed die grootmenswêreld-lig laat sien en met genade van Bo en vriende wat altyd help hul goed gevoed. Jou sagte moedershart het dit dan met smaak voorberei en aan hul bedien. Jy is 'n weduwee heeltemal te vroeg in die lewe gemaak. Met trane wat opdroog het jou moed soms geknak. Maar met trots het jy op eie houtjie tree vir tree voortgebeur, as Moeder en Vader jou plek volgestaan deur 'n volgepropte lewe sonder kleur.
Here alleen weet waar jy die nodige krag gevind het om massiewe familie aanmekaar te bind. Maar jou kop was altyd omhoog met elke pynvolle vorentoe tree en nooit maar nooit het jy moed opgegee. Maar toe ... die hartverskeurende deel wat ons almal gehoop het, sou nimmer ooit gebeur.
Jy ontwikkel doodsvonnis kanker wat nie kan heel en binne 'n ommesien het dit deur jou skrander lyfie beweeg. Dit het geen beendere of weefsel ontsien en jou gelaat met oë dolleeg. Jou onskatbare waarde is vir almal nou verlore, maar dit was God se besluit en vir hierdie aarde was jy nie meer beskore. Die skoon morfien het jou liggaampie daagliks rustend gestil totdat jou neutbruin oë finaal gesluit het met berusting in Sy wil.
Miljoene dankies en goue bekers sal nooit die volle waarde kan bereken van hoe dankbaar ons was, en nogsteeds is Ma, vir jou opoffering en alles wat jy vir almal beteken het. In die vlees het jy ons verlaat – ons het jou aan Hom opgedra.
Hiermee aan Ma die grootste, blinkste gouebeker ooit, want moed opgee, nie jy, nimmer as te nooit
Haar stem is stil, haar plek is leeg, sy het na hemel engele aanbeweeg.
Lees ander rubrieke deur Evelyn van der Merwe
Nou is ek behoorlik in trane :-( Wat 'n pragtige herinnering van 'n spesiale vrou.
5 jaar 11 maande 2 weke 5 dae 14 ure oud
Goue beker vir Ma
dankie vir jou pragtige bydrae tot die Liefde projek
5 jaar 11 maande 2 weke 5 dae 15 ure oud
ek gaan al die pad saam met Corina hier. beter ksn ek nie beskryf nie
5 jaar 11 maande 2 weke 5 dae 21 ure oud
wat 'n pragtige hartroerende ode aan 'n moeder. Ek glo sy en die engele dans om die Troon vandag . . .